OzLabs/hebrew-wiki-articles huggingface dataset:
אהבת אמת

אהבת אמת (בספרדית: Amor Verdadero) הוא ספר שנכתב בידי הזמרת האמריקאית ג'ניפר לופז. מהדורת כריכה קשה שלו יצאה לאור באנגלית ובספרדית ב-4 בנובמבר 2014, בידי סלברה, מקבוצת הפינגווין . חלק מהכנסותיו עברו לקרן משפחת לופז , מוסד ללא כוונת רווח שהוקם על ידי לופז, המוקדש לשיפור הבריאות והרווחה של נשים וילדים.<ref name=":0"></ref>

== רקע ופיתוח ==
במהלך סיבוב ההופעות הראשון שלה, "Dance Again World Tour", החלה לופז לכתוב את מה שהיא תיארה כ"יומן של השנה בה יצאתי לסיבוב הופעות".<ref name=":1"></ref> להפתעתה, ככל שהסיבוב המשיך, היא הגיעה להבנה שמה שהיא כותבת הוא ספר. לופז הייתה מתוחה לגבי כתיבה על נושאים מסוימים עבור הספר, אך מאוחר יותר הבינה שבכך היא יכולה לקבל הזדמנות להציל אחרים מ"לסבול מהמורות והחבורות של עצמם".<ref name=":1" /> לדברי לופז, היא נאלצה לעשות הרבה "חשבון נפש ותפילה", כיוון שהיא לא רצתה שזה "יתחשב בשום דבר אחר ממה שהיה", כלומר "לחלוק משהו שלמדתי עם אנשים שיוכל לעזור לי".<ref name=":1" /> ב"אהבה אמת", לופז דנה גם בסבלה מבעיות דימוי עצמי נמוך, בין היתר כתוצאה מהיותה בעין הציבור.<ref></ref><ref></ref><ref></ref> ספרה של לואיז היי, "אתה יכול לרפא את חייך", מוזכר בספר, ופגישתה עם המחברת, כמדריכה מרכזית בעבודה על עצמה ועל כתיבתו של "אהבת אמת" עצמו.

הספר הוכרז רשמית ב-19 במאי 2014 על ידי סלברה, מקבוצת הפינגווין.<ref name=":0" /> על הספר, לופז אמרה: "כתיבתו של 'אהבת אמת' הייתה חוויה קתרזית, אישית ופגיעה. אלמלא האהבה והאומץ שנתנו לי ילדיי, הסיפור הזה לא היה אפשרי. בזמן שנאבקתי עם ההחלטה אם להוציא לאור את הספר הזה או לא, זיהיתי שאם הוא יכול לגעת אפילו רק באדם אחד אז זה באמת יהפוך לאחד המאמצים הכי מספקים בחיי".<ref name=":0" /> לופז לא התכוונה בהתחלה לכלול תוכן על הגירושים שלה ממארק אנתוני ב"אהבת אמת", אך אמרה ש"הספר התפתח למשהו שונה ממה שהתכוונתי שהוא יהיה בגלל מה שעברתי".<ref></ref>

== הצלחה מסחרית ==
"אהבת אמת" דורג במקום השביעי ברשימת רבי-המכר של הניו יורק טיימס, ובמקום החמישי במצעד העיון בכריכה קשה.<ref></ref>

בביקורת, אליז דה לוס סנטוס מ-RedEye העירה, "כמו תקליט שבור, היא חוזרת על המנטרה של "לאהוב את עצמך" שוב ושוב לאורך הספר, שמתגלגלת בנקודות מסוימות לפגישת אימון לחיים חד-צדדיים". סנטוס, עם זאת, ציינה גם כי "הצד החזק ביותר שלה מציג את הצד האנושי של בשר הצהובונים של ידוענים שכולנו אוכלים".<ref></ref>

== הערות שוליים ==

קטגוריה:ספרי 2014
קטגוריה:ג'ניפר לופז
קטגוריה:אוטוביוגרפיות
קטגוריה:נשים בספרות
אישה נאמנה

אישה נאמנה הוא שיר שהקליט הזמר הישראלי ישי לוי. הוא יצא לאור ב־2008 כסינגל מתוך אלבום האולפן "ריקוד רומנטי". זאב נחמה כתב והלחין את השיר ויורם פויזנר עיבד אותו.

== רקע ==
מילות השיר מתארות את הקשר המיוחד בין לוי לאשתו איריס, שעמדה לצידו ותמכה בו ברגעים הקשים של התמכרותו לסמים קשים (רגעים שכללו את הכאתה). לוי דיבר בפתיחות על אשתו בראיונות: 

השיר מתואר באופן תדיר כאחת מהקלאסיקות של הזמר המזרחי והעברי. לוי אמר שמאז השירים "ריקוד רומנטי" ו"אישה נאמנה" קהל המאזינים שלו הפך מגוון ונרחב יותר.

== הצלחה ==
"אישה נאמנה" הוצג כמועמד למצעד הפזמונים השבועי של רשת ג' ב־24 באפריל 2008, ולא הצליח להיכנס למצעד בשבוע שלאחריו. עם זאת, כעבור שלושה חודשים בדיוק (ב־24 ביולי) שוב הוצג השיר כמועמד, והפעם זכה להצלחה: הוא צעד 15 שבועות, עד 4 בדצמבר 2008, ובשיאו הגיע למקום השביעי (ב־28 באוגוסט). גם במצעד השנתי (תשס"ח) של התחנה זכה השיר להצלחה רבה, ודורג במקום התשיעי. במצעד השנתי של גלגלצ הוא דורג במקום ה־17.

== מיקומי שיא ==
=== מצעדים שבועיים ===

=== מצעדים שנתיים ===

== קישורים חיצוניים ==

== הערות שוליים ==

קטגוריה:שירי 2008
קטגוריה:סינגלים מ-2008
קטגוריה:שירי ישי לוי
קטגוריה:שירים בעברית
קטגוריה:שירי אהבה בעברית
קטגוריה:שירים שנכתבו על ידי זאב נחמה
Madonna (אלבום של אלישה צ'ינאי)

Madonna הוא אלבום פופ בשפה ההינדית משנת 1989 מאת זמרת ההינדי-פופ אלישה צ'ינאי.
== הפקה ==
האלבום כולל בעיקר גרסאות כיסוי בשפה ההינדית לשירים של הזמרת-יוצרת האמריקאית מדונה, ובעטיפתו נראית אלישה כשהיא לובשת בגדים פרובוקטיביים הדומים לאלו של מדונה בתקופה בה הוא יצא. האלבום קודם בסיבוב הופעות שאירע בארבע ערים שונות.<ref></ref> בעיתונות ההודית דיווחו כי הזמרת האמריקאית למעשה הודתה למחווה של אלישה, אך תגובה הגיעה מהראפר ההודי באבא סהגל שהגיב לסיבוב ההופעות והאלבום של אלישה בשיר "Madonna".

== רשימת רצועות ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|1989
|תקליט
|חברת גרמופון של הודו
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:אלבומי 1989
קטגוריה:אלבומי הוקרה
קטגוריה:אלבומי מחווה למדונה
לורנה בי

לורנה בי () הייתה להקת דאנס אלקטרוני, בעלת טכניקת מיזוג צלילים איסלנדיים מסורתיים עם סינתיסייזרים משוכללים.

== קריירה ==
מאז הקמתה בירושלים יצרה הלהקה מספר שירים עם שילוב של רוק, אלקטרוניקה ודאנס. עם יציאת אלבום הבכורה שלה, Siblings, יצאה לסיבוב הופעות ב. שירים מתוכו הושמעו בתוכנית Sunday Service של ג'ארוויס קוקר ב-BBC Radio 6 Music. הסינגל הראשון מתוכו, "Swallow my Gum", זכה למספר הקרנות בערוצי ה-MTV השונים. במרוצת השנים שיתפה פעולה עם מספר תקליטנים כמו בורגור. היא גם הייתה הופעת החימום של בלונד רדהד.

הלהקה התפרקה ב-2012. לאחר התפרקותה, חזרה עדי אולמנסקי לקריירת סולו, ואילו יואב סער ועדי אביטל הקימו יחד עם יוני שרוני את ההרכב האלקטרוני גארדן סיטי מובמנט.

== דיסקוגרפיה ==
=== אלבומי אולפן ===
* 2011: Siblings

=== מיני-אלבומים ===
* 2012: Lorena B

== קישורים חיצוניים ==

== הערות שוליים ==

קטגוריה:שלישיות מוזיקליות ישראליות
קטגוריה:הרכבים מוזיקליים מירושלים
קטגוריה:הרכבי מוזיקה אלקטרונית ישראלים
Do It with Madonna

Do It with Madonna (בעברית: לעשות זאת עם מדונה) הוא סינגל הבכורה של להקת הרוק האוסטרלית האנדרואידס, שיצא לאור ב-28 באוקטובר 2002 מתוך אלבום האולפן הראשון שלהם. השיר הגיע למקום הרביעי במצעד הסינגלים האוסטרלי (ARIA) וקיבל את תואר הפלטינה על ידי איגוד תעשיית ההקלטות האוסטרלי (ARIA) ב-2003. ברחבי העולם, השיר הגיע ל-50 הראשונים באירלנד, ניו זילנד והממלכה המאוחדת.

הקליפ בבימוי בארט בורגסי זכה בפרס ARIA בקטגוריית – "הווידאו הטוב ביותר" בטקס פרסי המוזיקה של ARIA לשנת 2003.

== רקע ==
השיר הוא מחקר השוואתי על יכולתן המעורפלת של "אלות הפופ" כריסטינה אגילרה, פינק, בריטני ספירס וקיילי מינוג, כולן נחשבות ונמצאות חסרות עדיפות על מדונה. טים הנווד אמר ל-The Age: "את 'Do It with Madonna' כתבתי ב-20 דקות. ביליתי מחצות עד 5 בבוקר בעריכה של זה בוקר אחד, ועכשיו מדונה ממש שמעה את זה, לא עלה בדעתי שזה יקרה. זה היה מצחיק, כי בזמנו אני זוכר שהקפדתי על מה שאמרתי למקרה שמישהו מהם יישמע את זה. מדונה ביקשה עותק להאזנה וטענה שהיא אוהבת את זה".<ref></ref>

== רשימת השמעה ==
* תקליטור סינגל אוסטרלי (021212)
# "Do It with Madonna" – 3:49
# "Gone" – 1:55
# "Overdose" – 2:24
# "Inside Out" – 4:10
* תקליטור סינגל אירופאי (יוניברסל רקורדס 019 973-2)
# "Do It with Madonna" – 3:49
# "Gone" – 1:55

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)<ref></ref>
| פלטינה
| 70,000
|}

== היסטוריית יציאות לאור ==
{|class="wikitable plainrowheaders"
!scope="col"|אזור
!scope="col"|תאריך יציאה
!scope="col"|פורמט
!scope="col"|חברת תקליטים
!scope="col"|מקור
|-
!scope="row"|אוסטרליה
|28 באוקטובר 2002
|תקליטור
|פסטיבל מאשרום
|align="center"|<ref></ref>
|-
!scope="row"|ארצות הברית
|24 במרץ 2003
|רדיו אלטרנטיבי
|rowspan="2"|יוניברסל
|align="center"|<ref></ref>
|-
!scope="row"|הממלכה המאוחדת
|5 במאי 2003
|תקליטור
|align="center"|<ref></ref><ref></ref>
|}

== קישורים חיצוניים ==

== הערות שוליים ==

קטגוריה:שירי 2002
קטגוריה:סינגלי בכורה מ-2002
קטגוריה:שירים באנגלית
קטגוריה:תיאורים תרבותיים של מדונה
קטגוריה:סינגלים בהוצאת יוניברסל מיוזיק גרופ
Siblings

Siblings (בעברית: אחים) הוא אלבום הבכורה של הלהקה הישראלית לורנה בי. הוא יצא לאור ב-30 באפריל 2011 בהוצאה עצמאית.<ref></ref> תהליך הפקתו נמשך כשנה, ותואר כ"צבעוני ומעניין ובעל שילוב של צלילים רכים וצלילים חזקים". על מנת לקדמו יצאה לסיבוב הופעות ב. ביומו האחרון פגשה את ג'ארוויס קוקר, וכמחווה ידידותית נתנה לו במתנה עותק פיזי של האלבום. הוא השמיע כמה מרצועותיו בתוכנית הבוקר שלו, Sunday Service, ב-BBC Radio 6 Music.

== רשימת רצועות ==

== הערות שוליים ==

קטגוריה:אלבומי בכורה מ-2011
קטגוריה:אלבומים באנגלית
Lorena B

Lorena B (בעברית: לורנה בי) הוא המיני-אלבום הראשון של להקת הדאנס הישראלית לורנה בי. הוא יצא לאור במחצית חודש ינואר 2012 בהוצאה עצמאית. הסינגלים "UR" ו-"Re-Feel" קודמו באתרי מכירות שונים כפרסומות, ואף יצאו בגרסת הופעה חיה בהמשך שנת 2011. זהו אבן ראשונה שהונחה בדרכה החדשה של לורנה בי להפוך מלהקת דאנס ללהקה אלקטרונית דאב-פוסטסטפ.<ref></ref>

== רשימת רצועות ==

== הערות שוליים ==

קטגוריה:מיני-אלבומי בכורה מ-2012
קטגוריה:מיני-אלבומים באנגלית
אילנית סוויסה

אילנית סוויסה (נולדה ב-1974) היא שדרנית רדיו, מחזאית ובמאית תיאטרון ישראלית.

== ביוגרפיה ==
סוויסה נולדה ב-1974 וגדלה ברובע ב' באשדוד, הבכורה מבין ארבעה ילדים להורים שעלו ממרוקו. בילדותה למדה באולפנה בעיר, והשתתפה בתיאטרון הנוער של אשדוד במתנ"ס ד<ref></ref>.

בוגרת תואר ראשון בתיאטרון מאוניברסיטת תל אביב, וכבר בשנתה הראשונה בלימודים עלתה הצגה שכתבה בתיאטרון צוותא.

סויסה הפכה לפעילה בתחומי התרבות באזור הדרום ועוטף עזה לאחר שעברה לגור בשדרות. ב-2015 השלימה תואר שני בקולנוע במכללת ספיר. לאחר סיום לימודיה שימשה גם כמרצה במכללה.

ב-2017 הייתה שותפה להפקת פסטיבל קולנוע דרום, ב-2019 זכתה במלגת קרן גרשוני לפיתוח אומנות ויצירה בשער הנגב וב-2022 הייתה שותפה להקמת אנסמבל התיאטרון באשדוד לצד ג'רום ארוש<ref></ref>.

בשנים 2016–2017 הגישה ברשת ב' תוכנית שבועית במסגרת "שניים בשתיים" עם דודו סעדה<ref></ref>, ולאחר מכן עברו השניים להגיש את התכנית "סוגרים פינות" בגלי צה"ל<ref></ref>.

== קריירה מקצועית ==
* האביר על הסוס הלבן - פסטיבל תיאטרון קצר בכיכובה של יעל לבנטל
* שיר פרידה - מחזה פרי עטה של סוויסה בבימויה של קארין סיגל ובהשתתפות אילן דר וחגית דסברג. בית ליסין, 2006<ref></ref>
* 100% רייטינג - מונודרמה מקורית בתיאטרונטו בבימויה של שרית וינו אלעד, 2013<ref></ref>
* נמש בת שמש - מחזה המשלב שחקנים בשר ודם עם דמויות מצוירות בבימויו של יעקב אמסלם. תיאטרון הנגב, 2016<ref></ref>
* בטעם של פעם - ניהול אומנותי להפקה נוסטלגית שקישרה בין האוכל של פעם לשל היום במסגרת חגיגות ה-60 לעיר אשדוד, 2016<ref></ref>
* מדינה קטנה - בימוי מחזמר המבוסס על שירי כוורת. אנסמבל התיאטרון היבנאי, 2020
* בביוף הראשון - דרמטורגיה למחזה מאת איסי ממנוב נוריאל. תיאטרון הנגב, 2021<ref></ref>
* הברכה של יאמנה - סרט דוקומנטרי על יאמנה איבגי, מחוללת ניסים מהעיר שדרות. HOT8 ופסטיבל דוקאביב, 2021<ref></ref>
* אנא מן אל-יהוד - עיבוד של סויסה ליצירתו של אלמוג בהר בבימוי של סיני פתר. התיאטרון הערבי-עברי ביפו, 2021<ref></ref>
* המנגינה היא שקובעת - מחזמר משירי הגשש החיוור ובהשראתם. אנסמבל התיאטרון היבנאי, 2022<ref></ref>

== חיים אישיים ==
אביה הביולוגי של סויסה לא היה נוכח בחייה. הוא סבל מבעיות נפשיות ותקף את אימה, שברחה ממנו וביקשה להתגרש.

האם נישאה בשנית, ועד גיל שש חשבה סויסה שבעלה של אמה הוא אביה. את אביה הביולוגי פגשה רק חמש פעמים בחייה.

בגיל 21 התחתנה סויסה עם אהוב ילדותה, ובגיל 28 התגרשה. את בן זוגה לחיים, חזי בוצר, שהיה מנהל אגף התרבות במועצה האזורית שער הנגב, הכירה לאחר שעברה לשדרות והחלה לעבוד שם כמדריכת תיאטרון.

השניים מתגוררים בכפר עזה ומגדלים את ביתם (לחזי שלושה ילדים מנישואיו הקודמים).

== קישורים חיצוניים ==

* 
* 
* 
* 

== הערות שוליים ==

קטגוריה:במאיות תיאטרון ישראליות
קטגוריה:מחזאיות ישראליות
קטגוריה:שדרניות רדיו ישראליות
קטגוריה:בוגרות אוניברסיטת תל אביב: החוג לתיאטרון
קטגוריה:בוגרות המכללה האקדמית ספיר
קטגוריה:סגל המכללה האקדמית ספיר
קטגוריה:יוצאות בשאלה
קטגוריה:אשדוד: אישים
קטגוריה:כפר עזה: אישים
קטגוריה:במאי תיאטרון ישראלים
קטגוריה:מחזאים ישראלים
קטגוריה:שדרני רדיו ישראלים
קטגוריה:בוגרות אולפנות
קטגוריה:בוגרי אוניברסיטת תל אביב: החוג לתיאטרון
קטגוריה:יוצאים בשאלה
קטגוריה:בוגרי המכללה האקדמית ספיר
קטגוריה:מחזאים כותבי עברית
קטגוריה:ישראליות שנולדו ב-1974
קטגוריה:ישראלים שנולדו ב-1974
הבוקר הזה

הבוקר הזה הוא יומן הבוקר של כאן רשת ב' ובעבר של רשת ב'. התוכנית התחילה את שידורה ב 1972 תחת קול ישראל ובמאי 2017 עברה לתאגיד השידור הישראלי, מאז 1995 מגיש אותה אריה גולן. התוכנית משודרת בכאן ב', ובכאן 11 משש עד שמונה בבוקר.

==היסטוריה==
התוכנית התחילה את שידוריה ב-2 באפריל1972, ברשת ב', מגישיה היו הסופרים דויד גרוסמן ושלום קיטל. שנה לאחר מכן, הייתה התוכנית למגזין החדשות הפופולרי ביותר של התחנה. כך גם ב 1976. גרוסמן סיים את תפקידו ב-1985 וקיטל ב-1993. לאחר מכן הגישו את התוכנית כרמית גיא, חיים זיסוביץ, מאיר איינשטיין וישראל סגל.. אריה גולן התחיל להגיש את התוכנית ב-1995, והוא מגיש אותה עד היום. במאי 2017 נסגרה רשות השידור ואיתה קול ישראל, ונפתח תאגיד השידור הישראלי ואיתו רשת ב' החדשה, כאן רשת ב', והתוכנית עברה לתחנה החדשה, והחלה גם להיות משודרת בערוץ הטלווזיה של התאגיד, כאן 11. נכון לשנת 2024, התוכנית היא המואזנת ביותר בישראל<ref></ref>

אריה גולן מגיש מיום ראשון עד רביעי, אילאיל שחר בימי חמישי, ורן בנימיני בימי שישי (בימי שיש התוכנית מכונה הבוקר השישי). התוכנית משודרת אחרי תוכניתו של שלומי גולדברג "אור ראשון" ובימי שישי היא הראשונה מבין התוכניות.

==הערות שוליים==

קטגוריה:תוכניות רדיו ישראליות
מפרץ איירי

מפרץ איירי (באנגלית: Eyrie Bay) הוא מפרץ הממוקם מצפון לנקודת ג'ייד, בכף יאטרוס, בחצי האי טריניטי, בחלקו הצפוני ביותר של חצי האי האנטארקטי, בארץ גרהאם שבאנטארקטיקה/

רוחב פתחו של המפרץ 4 קילומטרים. עומק כניסתו אל תוך היבשת - 5 קילומטרים.

== היסטוריה ==
=== גילוי ומיפוי ההר ===

אזור המפרץ מופה בשנת 1996 על ידי סוקרים גרמניים מטעם המכון לגאודזיה יישומית (Institut für Angewandte Geodäsie) וסוקרים בריטיים מטעם הסקר האנטארקטי הבריטי.

=== מקור השם ===

שמו של המפרץ ניתן לו על ידי הוועדה המייעצת לשמות אנטארקטיים של ארצות הברית.

בשל קרבתו לאי נשר.

באנגלית "איירי" משמעו "קן ציפור".

== קישורים חיצוניים ==
* [https://copernix.io/#?where=-57.6638531194054,-63.606640269419664,12&?query=Eyrie%20Bay&?map_type=hybrid תצלום לוויין של אזור המפרץ], תוך סימון אתרים נוספים באזור באתר Copernix.

איירי
האנציקלופדיה הישראלית לרפואה

האנציקלופדיה הישראלית לרפואה היא אנציקלופדיה מודפסת בשפה העברית הכוללת 3,500 ערכים בנושא רפואה, אשר נכתבו על ידי רופאים ישראלים. האנציקלופדיה יצאה לאור בשנת 2007 וכוללת עשרה כרכים.

== כתיבה ==
פרויקט הכתיבה החל ביוזמת ראשי ההסתדרות הרפואית בישראל (הר"י), היו"ר ד"ר יורם בלשר והמנכ"ל עו"ד לאה ופנר. את האנציקלופדיה כתבו 1,160 רופאים ישראלים בכירים, שנבחרו על ידי ראשי האיגודים המדעיים בהסתדרות הרפואית.

כתיבת האנציקלופדיה ארכה כארבע שנים, היא נערכה על ידי פרופ' יהודה שינפלד בעזרתם של פרופ' יהושע שמר ופרופ' גד קרן ויצאה לאור בשנת 2007 על ידי הוצאת משכל (ידיעות ספרים).

== האנציקלופדיה ==
האנציקלופדיה נועדה לספק מידע מקצועי "כחול לבן" לקהל הרחב. ערכי האנציקלופדיה, הכוללים בסך הכל 3,500 ערכים אשר נדפסו בעשרה כרכים, מחולקים לפי תחומי הרפואה השונים וכוללים את הנושאים הבאים: רפואה פנימית, רפואת נשים, אורתופדיה, פסיכיאטריה, הרעלות, רפואת ספורט, רפואת ילדים, אף אוזן גרון, סרטן ובדיקות מעבדה. האנציקלופדיה מספקת הסברי מבני (אנטומיה), פירוט תפקודי (פיזיולוגיה), סימנים ותסמינים ולעיתים גם מופיעים המלצות כלליות לטיפול. בנוסף, יש גם התייחסות לערכים מתחום הרפואה המשלימה כמו אקופונקטורה (דיקור סיני) וצמחי מרפא.

האנציקלופדיה נכתבה כך שתהיה מותאמת ספציפית לישראל, כך למשל ניתן בה דגש על קדחת ים-תיכונית משפחתית (FMF) שנפוצה בארץ בקרב יוצאי עדות המזרח והסבר על שיטות שונות למניעת מכת חום, המתאים לאקלים הישראלי.

מושגים חדשים בספר מסומנים בצבע וניתן לקבל הסבר עליהם באינדקס (מפתח עניינים) שבסוף הכרך העשירי שם גם מצוינים שמותיהם של 1,160 הרופאים כותבי האנציקלופדיה לרבות כתובות האימייל ומספרי הטלפונים שלהם.

== ראו גם ==
* אנציקלופדיה הלכתית רפואית

== הערות שוליים ==

קטגוריה:אנציקלופדיות בשפה העברית
קטגוריה:ספרי רפואה
יחסי טורקיה–קובה

יחסי טורקיה–קובה הם יחסי החוץ בין קובה לטורקיה.

== סקירה כללית ==
היחסים הדיפלומטיים בין טורקיה וקובה כוננו ב-1952. טורקיה פתחה את השגרירות הראשונה שלה באיים הקריביים בהוואנה ב-1979.<ref name="auto"></ref>

רג'פ טאיפ ארדואן, נשיא הרפובליקה של טורקיה ביקר בקובה ב-10–11 בפברואר 2015. זה היה הביקור הנשיאותי הראשון של טורקיה בקובה והיווה אבן דרך ליחסים הבילטרליים בין שתי המדינות.

== יחסים כלכליים ==
נפח הסחר בין שתי המדינות היה 54.7 מיליון דולר בשנת 2019 (יצוא/יבוא טורקי: 42.9/11.8 מיליון דולר).

== נציגויות דיפלומטיות ==
* קובה מחזיקה בטורקיה שגרירות באנקרה.<ref>[http://misiones.minrex.gob.cu/es/turquia/embajada-de-cuba-en-turquia Embassy of Cuba in Ankara]</ref>
* טורקיה מחזיקה בקובה שגרירות בהוואנה.<ref>[http://havana.be.mfa.gov.tr/Mission Embassy of Turkey in Havana]</ref>
<gallery class="center">
קובץ:Orange Flower street skyscraper Ankara 003.jpg|מגדל המגורים Çiçeği מארח את שגרירות קובה באנקרה
</gallery>

== הערות שוליים ==
מיכל (שיר של אליאב זוהר)

"מיכל" הוא הסינגל הרביעי של הזמר-יוצר הישראלי אליאב זוהר, שיצא לאור ב-27 ביולי 2022.

== רקע וכתיבה ==
את השיר כתב זוהר על אהבה נכזבת ושמה מיכל פרידלנד. השיר מדבר על הקשיים הרגשיים שחווה לאחר הפרידה.

השיר בוצע על ידי אליאב זוהר בשלב האודישנים במסגרת העונה התשיעית (שנת 2022) של התוכנית "הכוכב הבא". הוא זכה להצלחה ברשתות החברתיות, ובעקבותיה הוציא זוהר את השיר כסינגל.

אליאב זוהר ביצע את השיר בגמר הכוכב הבא 2022, בסופו זכה במקום הראשון.

== ביקורות ==
מבקר המוזיקה של העיתון "הארץ", בן שלו, כתב שהשיר בעל פזמון קליט, אבל מושפע יותר מדי מהסגנון של דודו טסה וש"השימוש הדל של זוהר בשפה כדי להביע רגש" מעיב על השיר.

== מיקומי שיא ==

== קישורים חיצוניים ==
* 
* 
* [https://genius.com/Eliav-zohar-michal-lyrics מילות השיר "מיכל"], באתר Genius

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי אליאב זוהר
קטגוריה:שירים בעברית
קטגוריה:שירים על כאב לב
קטגוריה:שירים על פרידה
קטגוריה:בלדות רוק
יחסי סין–פרו

ראש הממשלה הסיני [[לי קצ'יאנג עם שרת החוץ הפרואנית אנה מריה סאנצ'ס בעת ביקורו בפרו, 2015]]
יחסי סין–פרו הם יחסי החוץ בין הרפובליקה העממית של סין לרפובליקה של פרו. פרו היא המדינה הראשונה באמריקה הלטינית שסין כוננה איתה קשרים רשמיים, מה שנעשה על ידי שושלת צ'ינג באוגוסט 1875.<ref>Creutzfeldt, Benjamin (27 February 2019). [https://www.e-ir.info/2019/02/27/overcoming-the-greatest-distance-china-in-latin-america/ Overcoming the Greatest Distance: China in Latin America].</ref> שתי המדינות חברות בשיתוף הפעולה הכלכלי אסיה-פסיפיק ובאו"ם.

== היסטוריה ==
היחסים בין שתי המדינות עברו שלושה שלבים: הקוליאיזם הסיני כמיסוד של ייצוא ההון האנושי לאמריקה הלטינית במהלך המאה ה-19; יצוא האידאולוגיה המאואיסטית בשנות ה-70 וה-80; ומשנות ה-90 ואילך, דרך מרכזי סחר בינלאומיים ותרבות ושפה מנדרינית - מכון קונפוציוס.<ref name=":0">Jae Park(2013),[https://dx.doi.org/10.1080/09620214.2013.770205/ Cultural artifact, ideology export or soft power? Confucius Institute in Peru], International Studies in Sociology of Education, 23(1), 1-16.</ref>

היחסים כוננו לפני יותר מ-160 שנה התחיל עם סחר קולי והתחזק במהלך 'מאה שנות החולשה והעוני' (ואנג, 1993) משנות ה-40 של המאה ה-19 עד 1949 תחת שושלת צ'ינג הענייה ואחריה רפובליקה מפולגת במלחמות אזרחים ואשר נפלשה על ידי יפן.

שתי המדינות חתמו על הסכם סחר חופשי באפריל 2009. ההסכם אושרר רשמית על ידי ממשלות שתי המדינות ב-6 בדצמבר 2009 ונכנס לתוקף ב-1 במרץ 2010.<ref>[https://web.archive.org/web/20100305082626/http://news.xinhuanet.com/english2010/photo/2010-03/02/c_13194351.htm China-Peru free trade pact takes effect]</ref><ref></ref><ref></ref>

== נציגויות דיפלומטיות ==
* סין מחזיקה בפרו שגרירות בלימה.<ref>[http://www.embajadachina.org.pe/esp/ Embassy of China in Lima]</ref>
* פרו מחזיקה בסין שגרירות בבייג'ינג וקונסוליות כלליות בגואנגג'ואו, הונג קונג ושאנגחאי.<ref>[http://www.consulado.pe/es/Pekin/Paginas/Inicio.aspx Embassy of Peru in Beijing]</ref>

==קישורים חיצוניים==

== הערות שוליים ==
בית הכנסת שמעון אטיאס

בית הכנסת שמעון אטיאס הוא בית כנסת מהמאה ה-19 באסואירה, מרוקו, הידועה בעבר בשם מוגדור. הוא ידוע גם כבית הכנסת שמעון אטיאס, מסעוד אטיאס ושערי תפילה. בית הכנסת נבנה בשנת 1882.<ref name="Zack, Joel 1993, pp. 25">Zack, Joel, The Synagogues of Morocco; An Architectureal and Preservation Survey, Jewish Heritage Council and World Monuments Vund, New York, August, 1993, pp. 25 ff.</ref>

בית הכנסת מהווה אגף אחד של מבנה חצר בבניין שהכיל גם את ביתו של שמעון אטיאס. דלת אחת וגדולה הממוקמת בקשת פרסה מובילה אל הבניינים. בית הכנסת נמצא בקומה השנייה. בקומת הקרקע היו פעם חנויות. בקומה השלישית נמצאו משרדי בתי המשפט היהודיים, שדנו בתיקים מסחריים ואישיים כאחד. בית הכנסת עצמו הוא חלל בגובה שתי קומות, עם חלונות גדולים ומעוגלים בקשת ועזרת נשים.

ארון הקודש הגדול העשוי מעץ כולל עמודים ועמוד מעוגל, מעוטר בגילופי פרחים. בית הכנסת נקרא על שמו של שמעון אטיאס אחד מפרנסי הקהילה שתרם את הכסף להקמתו ומת בשנת 1892. בשנת 1993 היה בית הכנסת במצב תקין. בשנת 2009 הוא נסגר ועבר שיקום והסבה למוזיאון.

לאחר השחזור, בית הכנסת הוא חלק ממוזיאון "בית דקירה".

==קושורים חיצוניים==

== הערות שוליים ==

קטגוריה:אסואירה
קטגוריה:מרוקו: בתי כנסת
קטגוריה:יהדות מוגדור
משרד ההגנה (סינגפור)

משרד ההגנה (באנגלית: Ministry of Defence או בראשי תיבות MINDEF; במנדרינית: 新加坡国防部; במלאית: Kementerian Pertahanan; בטמילית: தற்காப்பு அமைச்சு) הוא משרד בממשלה הסינגפורית, האחראי על יישום מדיניות הביטחון של סינגפור. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של סינגפור, כמו גם על גיוסם בשעת הצורך. הוא מדווח ישירות לראש הממשלה. ראש כוחות ההגנה מדווח ישירות לשר. כמו כן שר ההגנה ממונה באופן ישיר על סוכנות המדע והטכנולוגיה של הצבא.

המשרד הוקם ב-1970 בעקבות פיצול של משרד הפנים וההגנה לשני משרדים נפרדים. נג אנג הן מכהן כשר ההגנה מאז 21 במאי 2011.

==קישורים חיצוניים==

* 

קטגוריה:סינגפור: צבא וביטחון
קטגוריה:משרדי ביטחון
ג'ירה (תוכנה)

ג'ירה (באנגלית: Jira) היא תוכנת מעקב אחר בעיות ומשימות שפותחה על ידי אטלסיאן. התוכנה מאפשרת מעקב אחר באגים, פיתוח תוכנה זריז, ניהול פרויקטים וניהול עבודה.

שם המוצר מקורו בהברה השנייה של המילה היפנית לגודזילה, המבוטאת כ-Gojira.<ref name="JIRA_faqs_meaning"></ref> השם מקורו בכינוי שמפתחי אטלסיאן נהגו לתת לבאגזילה, תוכנה חופשית למעקב אחר באגים מבית מוזילה.

ג'ירה כוללת כלים המאפשרים מיגרציה (מעבר) לג'ירה מבאגזילה.

== תיאור ==
לפי אטלסיאן, לג'ירה למעלה מ-180,000 לקוחות ב-190 מדינות.<ref></ref> ארגונים ופרויקטים בולטים המשתמשים בג'ירה כוללים את Fedora Commons, Hibernate, ו-Apache Software Foundation.

ג'ירה כתובה בשפת Java ומשתמשת בקונטיינר בהיפוך שליטה של Pico, מנוע הישות Apache OFBiz ובטכנולוגיית WebWork 1. עבור קריאות פרוצדורות מרוחקות (RPCs), לג'ירה יש ממשקי REST, SOAP ו-XML-RPC. לג'ירה אינטגרציה עם תוכנות בקרת מקור (source control) כגון Clearcase, Concurrent Versions System (CVS), Git, Mercurial, Perforce, Subversion ו-Team Foundation Server. ניתן להשתמש בתוכנה בשפות שונות: אנגלית, צרפתית, גרמנית, יפנית וספרדית.<ref name="JIRA_Languages"></ref>

ג'ירה מיישמת את ה-Networked Help Desk API לשיתוף טיקטים של תמיכת לקוחות עם מערכות מעקב אחרות.<ref name="LATKIEWICZ2011B"></ref>

ניתן להריץ שאילתות בג'ירה על מנת לבחור משימות/באגים רלוונטיים מתוך כלל המשימות המופיעות בממשק המשתמש. השפה בה נכתבות השאילתות פותחה על ידי אטלסיאן ונקראת JQL. כך למשל, על מנת לראות את המשימות "שלי" בלבד, אשר עודן פתוחות, יש להזין את השאילתא הבאה: <syntaxhighlight lang="sql">
assignee = currentUser() and status != Closed
</syntaxhighlight>

== רישיון ==
ג'ירה היא מוצר תוכנה מסחרי, אשר נדרש לרכוש רישיון להפעלתה. עם זאת, מאפשרת אטלסיאן שימוש חינמי בג'ירה לפרויקטים בקוד פתוח העומדים בקריטריונים מסוימים, ולארגונים שהם לא אקדמיים, לא מסחריים, לא ממשלתיים, לא פוליטיים, ללא מטרות רווח וחילוניים. עבור לקוחות אקדמיים ומסחריים, קוד המקור המלא זמין תחת רישיון מקור מפתח.<ref name="license"></ref>

== קישורים חיצוניים ==

* 

== הערות שוליים ==

קטגוריה:תוכנות שהושקו ב-2002
שדרות הרצל (רמלה)

שדרות הרצל היא השדרה המרכזית בעיר רמלה, והיא קרויה על שמו של בנימין זאב הרצל. השדרה היא הארוכה ביותר בעיר.

==היסטוריה==
בעבר, שדרות הרצל הייתה הגבול המזרחי של רמלה.

==עתיד השדרה==
בעתיד, מתוכנן פרויקט פינוי-בינוי בשדרה.

==הערות שוליים==

קטגוריה:רמלה: תחבורה
קטגוריה:רחובות ושדרות בישראל
יותר חזק מה?

"יותר חזק מה?" הוא שיר שהוקלט על ידי הזמרת הישראלית אגם בוחבוט. השיר יצא לאור בתור סינגל ב-28 באוגוסט 2022 על ידי חברת התקליטים Y.V פרודקשנס. הוא נכתב על ידי המוזיקאי הישראלי רון ביטון והופק על ידי ינון יהל.

== רקע ==
ב-28 באוגוסט וללא הודעה מוקדמת העלתה בוחבוט את השיר "יותר חזק מה?" לערוץ היוטיוב שלה אשר ספג ביקורת רחבה. יום לפני כן פרסמה הצצה לשיר באינסטגרם יחד עם התיאור: "יותר חזק מה, מחר.."<ref></ref>. באותו יום פרסמה בוחבוט פוסט באינסטגרם<ref></ref> בו הסבירה את הרקע לפרסום השיר:

השיר נכתב על ידי המוזיקאי הישראלי רון ביטון, הולחן על ידו יחד עם ינון יהל והופק על ידי יהל. פזמון השיר, נכתב בהשראת הטרנד הוויראלי אשר צבר 6 מיליון צפיות<ref name=":1"></ref><ref></ref> במטרה לצבור רייטינג<ref></ref>.

==תוכן השיר והווידאו קליפ==
בשיר פונה אישה לגבר בטענה "אתה חלש", תוך הבאת דוגמאות לחולשתו (למשל: "אתה לא בכושר / מסמס לי בבוקר / שולח פרחים יא מוזר". בפזמון החוזר מביעה הדוברת את משאלתה: "אני צריכה גבר / יותר חזק, מה?"

הווידאו קליפ מציג את מילות השיר ומעוצב בסמלים צבעוניים על רקע ורוד. את המילים "יותר חזק, מה?" שרה הזמרת תוך כדי גניחה. בקליפ שולבו קטעים מהופעות קודמות של בוחבוט ונכון לספטמבר 2022 צבר מעל למיליון צפיות<ref></ref>.

== ביקורת ==
עם יציאת השיר הוא ספג תגובות רבות ברשתות החברתיות מגולשים אשר ראו בו כשיר מיני מידי אשר הפזמון בו מרמז על גניחות ויחסי מין וטענו כי בוחבוט תורמת ל"תרבות האונס" ומקלקלת את הנוער הישראלי<ref name=":0"></ref><ref></ref><ref></ref><ref></ref><ref name=":1" /><ref></ref>.

חשבון האינסטגרם של דמות הרשת, הפשוטע, פרסמה פוסט ארוך באינסטגרם מטרה להגן על אגם בוחבוט ובין השאר כתבה:

הפשוטע גם השוותה את מילות השיר לשירים לועזיים אחרים וטענה כי המבקרים הם צבועים<ref></ref><ref name=":0" />.

מלבד הרמיזה המינית בפזמון, רבים ביקרו את משמעות המילים של בוחבוט אשר מתארים את תשוקתה בגבר רעיל ואף מתעלל<ref></ref><ref></ref>.

== קישורים חיצוניים ==

* 
* 
* 

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי אגם בוחבוט
קטגוריה:שירים בעברית
קטגוריה:שירים שנכתבו על ידי רון ביטון
קטגוריה:שירים על מיניות
ויליאם יוז

ויליאם יוז (באנגלית: William Hughes; ) היה פוליטיקאי אמריקאי חבר המפלגה הדמוקרטית, שייצג את מדינת ניו ג'רזי בקונגרס של ארצות הברית – תחילה בבית הנבחרים ולאחר מכן בסנאט האמריקאי, עד שנפטר במהלך כהונתו כסנאטור.

== ביוגרפיה ==
יוז נולד בדרוהדה שבאירלנד, והיגר לארצמות הברית עם הוריו בשנת 1880. עם הגיעם לאמריקה, התיישבו בפטרסון. עבודותו הראשונה הייתה כסטנוגרף בניו יורק, וכקלדן בבית משפט מקומי בפטרסון. הוא שירת בצבא ארצות הברית במהלך מלחמת ארצות הברית–ספרד, ולאחר מכן היה לעורך דין.

בשנת 1902 נבחר יוז לראשונה לתפקידו הפוליטי הראשון מטעם המפלגה הדמוקרטית, וייצג את מחוז הקונגרס השישי של ניו ג'רזי בבית הנבחרים של ארצות הברית. הוא כיהן קדנציה אחת לפני שהובס בבחירות לתקופת כהונה שנייה בידי הנרי אלן . בבחירות 1906 התמודד שוב על אותו מושב, ומשנבחר – כיהן שלוש קדנציות נוספות בבית הנבחרים האמריקאי לפני שהתפטר ב-12 בספטמבר 1912 כדי לקבל מינוי לשופט בבית המשפט לתביעות שיתופיות במחוז פאסאיק.

חודשים לאחר מכן נבחר יוז לסנאט של ארצות הברית מטעם ניו ג'רזי אך כיהן פחות מחמש שנים לפני שנפטר בטרם עת. בשלהי ינואר 1918 נפטר בגיל 45, ונטמן בבית העלמין סידר לון שבפטרסון.

== קישורים חיצוניים ==

* 
* 

== הערות שוליים ==

קטגוריה:אמריקאים ממוצא אירי
קטגוריה:חברי בית הנבחרים של ארצות הברית מניו ג'רזי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הסנאט של ארצות הברית מניו ג'רזי
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1872
קטגוריה:אמריקאים שנפטרו ב-1918
משרד ההגנה הלאומית (קוריאה הדרומית)

משרד ההגנה הלאומית (בקוריאנית: 대한민국 국방부) הוא משרד בממשלת הרפובליקה הקוריאנית, האחראי על יישום מדיניות הביטחון של קוריאה הדרומית. בראשו עומד שר ההגנה. השר העומד בראש המשרד אחראי על ניהולם השוטף של הכוחות המזוינים של הרפובליקה של קוריאה, כמו גם על גיוסם בשעת הצורך. הוא מדווח ישירות לנשיא המדינה המשמש גם כמפקד העליון של הצבא. יושב ראש המטה המשולב (מקביל לרמטכ"ל) מדווח ישירות לשר. 

משרד ההגנה של קוריאה הדרומית הוקם ב-15 באוגוסט 1948 על בסיס המחלקה לביטחון פנים (국내경비부) שניהלה את ענייני הביטחון בקוריאה בתקופת המשטר הצבאי של ארצות הברית בקוריאה. בתחילה שר ההגנה היה פוליטיקאי אזרחי או איש צבא לסירוגין. מאז 1952, שר ההגנה הוא גנרל אשר נבחר לתפקיד בידי הנשיא.

==קישורים חיצוניים==

* 

קטגוריה:קוריאה הדרומית: צבא וביטחון
קטגוריה:משרדי ביטחון
נקב

באנטומיה ובאוסטאולוגיה, נקב או פוראמן (בלועזית: Foramen, Foramania, Foramens) הוא חור פתוח הקיים בבעלי שפיר עוברי קיימים ונכחדים. הנקבים אשר קיימים בתוך גופם של בעלי החיים, מאפשרים בדרך כלל לעצבים, עורקים, ורידים או מערכות אחרות להתחבר מחלק אחד של הגוף לחלק אחר.

== גולגולת ==
לגולגולות של בעלי חוליות יש נקבים שדרכם עוברים עצבים, עורקים, ורידים ומערכות אחרות. לדוגמה, לגולגולת אנושית יש נקב פריאטלי.

== עמוד שדרה ==
בכל עצם בתוך עמוד השדרה של בעלי החוליות, כולל בעמוד השדרה של בני האדם, יש נקב בחלק העליון והתחתון כדי לאפשר מעבר של עצבים, עורקים, ורידים וכו'.

== ראו גם ==
* שלד

קטגוריה:אנטומיה של יונקים
קח שירים

קח שירים הוא אלבומם השני של כנסיית השכל, אשר יצא במרץ 1994 על גבי תקליטור בלבד<ref></ref>. השירים באלבום הם שירי משוררים, ובין הכותבים ניתן למנות את רחל, יהודה עמיחי, מאיר ויזלטיר, נתן זך ושמעון אדף. הרצועה "בעל כורחי" החותמת את האלבום, היא אינסטרומנטלית. ישנה רצועה נסתרת באלבום. לאלבום צורף ספרון של צילומי רונן ללנה.

== רשימת השמעה ==

== משתתפים ==
* יורם חזן - שירה, גיטרה אקוסטית, סקסופון
* רן אלמליח - בס, גיטרה אקוסטית
* דוד ראסד - גיטרות
* מייק גולן - קלידים, תכנות ודגימות
* תמיר ימיני - כלי הקשה
* יגאל ביטון - גיטרה
* קרני פוסטל - צ'לו
* דני רכט - אקטיביטי סנטר, הפקה מוזיקלית
* אורי ברק - הפקה מוזיקלית
* חיים שמש - הפקה

== קישורים חיצוניים ==

* 

== הערות שוליים ==

קטגוריה:אלבומי 1994
קטגוריה:אלבומי כנסיית השכל
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי חברת הד ארצי
דיפלוצרספיס

דיפלוצרספיס (שם מדעי: Diploceraspis; מילולית: "בעל קרניים/מגנים כפולים") הוא סוג של דו-חיים נכחד, מהקבוצה לפוספונדילים שהתקיים באמריקה הצפונית של תחילת הפרם לפני 299 עד 270 מיליון שנה מזמננו. דו-חי זה היה קרוב של הדיפלוקאולוס והיה בעל מבנה גוף דומה, אך הדיפלוקאולוס היה גדול יותר והגיע לאורך של 1 מטר. בסוג זה מתואר מין יחיד - Diploceraspis burkei, אשר תואר ב-1952 בידי החוקר ג'יימס ריצ'רד ברבאוור (James Richard Beerbower). מינים נוספים בסוג, ביניהם שנמצאו בנברסקה ואוקלהומה וכן במרוקו אוחדו עם הדיפלוקאולוס.

המאובנים של הדיפלוצרספיס התגלו באוהיו ואלה כללו גולגולת רחבה ושטוחה בצורת בומרנג שהתאימה כנראה לתנועה במים ולחישה בדומה לזו של פטישניים או שאולי עזרה ליצור בהגנה מטורפים. הוא הגיע לאורך של 46 ס"מ, קטן יותר מהדיפלוקאולוס. הוא היה בעל זנב בינוני באורכו, גפיים קצרות וכנראה שהותאם לחיים במים מתוקים. ככל הנראה היה צייד של טרף קרקעי או של דגים קטנים, בדומה לסלמנדרת ענק.

==קישורים חיצוניים==

==הערות שוליים==

קטגוריה:דמויי-זוחלים
קטגוריה:בעלי חיים שחיו בפרם באמריקה הצפונית
קטגוריה:מאובני טקסונים שתוארו ב-1952
רומן טרוצנקו

רומן ויקטורוביץ' טרוצנקו (ברוסית: Роман Викторович Троценко; נולד ב-12 בספטמבר 1970) הוא איש עסקים ומיליארדר רוסי. יועץ לנשיא החברה הממלכתית רוסנפט.

==ביוגרפיה==
רומן טרוצנקו נולד ב-12 בספטמבר 1970 במוסקבה. בשנת 1992 סיים את לימודיו בפקולטה לכלכלה של המכון למדינות אסיה ואפריקה באוניברסיטת מוסקבה (התמחות בכלכלת יפן). בשנת 2001 סיים את הפקולטה למשפטים של אוניברסיטת מוסקבה.

בשנים 1987–1988 עשה התמחות באוניברסיטת ייל שבארצות הברית ובאוניברסיטת קוימברה שבפורטוגל.

בשנת 1999, לאחר לימודי התואר השני, הגיע למשרד התחבורה לתפקיד עוזר השר.

מאז 2012 משמש כיועץ לנשיא רוסנפט, איגור סצ'ין.

חבר ברשימת האנשים העשירים ביותר ברוסיה לפי המגזין "פורבס", מקום 63 בדירוג בשנת 2021, עם הון של 2.4 מיליארד דולר אמריקאי.

==פעילות כאיש עסקים==
AEON Corporation , שבבעלות רומן טרוצנקו, כוללת את חברת הפיתוח AEON-Development, שהיא המפתחת של מספר פרויקטים גדולים במוסקבה: מגדל הפדרציה במוסקבה סיטי ו"ריבר פארק" בנאגאטינסקי זאטון. התאגיד כולל גם את המספנה לבניית ספינות במוסקבה, מספנות האחים נובל, מספר חברות ספנות, ביניהן Moscow River Shipping Company Capital Shipping Company ואחרות.

בעסקי שדות התעופה, AEON Corporation מחזיקה ב-Novaport Holding , השולטת בשדות תעופה בנובוסיבירסק, צ'ליאבינסק, ברנאול, טומסק, אולן-אודה, צ'יטה, אסטרחאן, טיומן, מורמנסק, קלינינגרד, מינרלנייה וודי, פרם, ובלגורוד.

==הערות שוליים==

קטגוריה:אנשי עסקים רוסים
קטגוריה:מיליארדרים רוסים
קטגוריה:מקבלי עיטור הידידות (רוסיה)
קטגוריה:רוסים שנולדו ב-1970
לינק (נהר)

הנהר לינק (באנגלית: Link River, מילולית "הנהר המקשר") הוא נהר קצר המחבר את אגם קלאמת העליון לאגם יואנה בעיר קלאמת פולס במדינת אורגון שבארצות הברית. הנהר, המנקז אגן של 9,900 קילומטרים רבועים, מתחיל בקצה הדרומי של אגם קלאמת העליון וזורם מרחק קצר לסכר נהר הלינק (Link River Dam) וממשיך 2.4 קילומטרים עד לתחילת אגם יואנה. ה"מפלים" שמהם שואבת העיר קלאמת פולס (מילולית "מפלי קלאמת") את שמה, ואשר במציאות מתוארים בצורה הטובה ביותר כאשדים ולא כמפלים, נראים במרחק קצר מתחת לסכר, אם כי זרימת המים בדרך כלל אינה גבוהה מספיק כדי שהמים יזרמו מעל הסלעים. הנהר קלאמת מתחיל בקצה הדרומי הצר של אגם יואנה וזורם משם 407 קילומטרים לאוקיינוס השקט.

לפני שהגיעו המתיישבים האירופאים לאגן קלאמת, היה הנהר לינק ידוע לבני הקלאמת המקומיים בשם יולאלונה (Yulalona), כלומר "הלוך ושוב". לעיתים, רוחות חזקות דחפו את המים במעלה הזרם לתוך אגם קלאמת העליון וניקזו חלקית את אפיק הנהר.

לאחר הקמתה ב-1867, נקראה קלאמת פולס במקור לינקוויל (Linkville), כלומר "עיר הנהר לינק". השם שונה לקלאמת פולס בשנים 1892–1893.

==קישורים חיצוניים==

==הערות שוליים==

קטגוריה:אורגון: גאוגרפיה
קטגוריה:אורגון: נהרות
וויסקי ודמעות

וויסקי ודמעות הוא אלבומו השני של הראפר הישראלי אביחי נפתלי. האלבום יצא לאור ב-15 בספטמבר 2022, כאשר הוא מורכב מ-10 שירים, ואורכו 29 דקות ו-11 שניות. אלבום זה מוקדש לזכר חברו, נועם "נומי" כהן אשר נהרג בתאונת אופנוע כשנה קודם לכן.

מתוך האלבום יצאו כסינגלים "השקיעות של יפו", "ער", "מה יהיה" ו"אלפא (בן שלי)". באלבום זה, מתארחים אומנים כמו רון כהן, נעה שאואט ותום גוטמן, הלא הוא טיאובי.

==רקע והפקה==
כל שירי האלבום הופקו על ידי אביחי נפתלי, שהיה אחראי גם על מרבית הלחן והמילים, אף על פי שהיו שותפים בו אומנים אחרים לכתיבה והלחנה כמו רון כהן, נעה שאואט וטיאובי בשירים בהם השתתפו ואלמוג יצחק בשיר "לא נרגע".

==הוצאה==
בשנת 2021, נפתלי החל לעבוד על יצירת אלבום שני, כאשר ב-19 בספטמבר של אותה השנה יצא הסינגל הראשון, "השקיעות של יפו". ב-7 בנובמבר, הסינגל השני, "ער", יצא לאור לצד וידאו קליפ בסגנון אנימציה, אותו הפיק שגיא קמעו; נפתלי החליט להקדיש שיר זה לזכרו של הראפר נועם "נומי" כהן. הסינגל הבא, שנקרא בשם "מה יהיה", יצא לאור בשיתוף פעולה עם רון כהן ב-11 באוגוסט 2022. כמו כן, בעת הוצאת הסינגל, נחשף שם אלבומו הקרוב של נפתלי, "וויסקי ודמעות". הסינגל הרביעי והאחרון באלבום, "אלפא (בן שלי)", יצא כעשרה ימים לפני תאריך שחרורו הרשמי של האלבום ביחד עם וידאו קליפ, שהופק אף הוא על ידי שגיא קמעו. בנוסף לכך, באותו היום הודיע ברשת החברתית פייסבוק על מופע השקה לאלבום אשר יתקיים בלבונטין 7 בתל אביב ב-22 באוקטובר. ב-15 בספטמבר 2022, האלבום שוחרר במלואו בפלטפורמות השונות. כמו כן, נפתלי הודיע שהאלבום "וויסקי ודמעות" מוקדש כל כולו לנועם "נומי" כהן.

==רשימת רצועות==

==קישורים חיצוניים==

==הערות שוליים==

קטגוריה:אלבומי 2022
קטגוריה:אלבומים בעברית
קטגוריה:אלבומי היפ הופ ישראליים
קטגוריה:אלבומים לזכר אישים שנפטרו
מעבר אריפלרי

מעבר אריפלרי או אריפלרי פסז או פרוטוק אריפלרי(אנגלית: Aripleri Passage; בבולגרית: Проток Ариплери) הוא מצר ים ברוחב 1.77 ק"מ הממוקם בין האי איגל, לבין חצי האי יאטרוס, שבחוף הדרומי של חצי האי טריניטי, בארץ גרהאם, שבצפון חצי האי האנטארקטי שבאנטארקטיקה.

== היסטוריה ==
=== מיפוי המעבר ===

המעבר מופה לראשונה, בשנת 1996, על ידי סוקרים גרמנים, ועל ידי סוקרים בריטים.

=== מקור השם ===

המעבר נקרא על שם מבצר מימי הביניים של אריפלרי, הממוקם בדרום מזרח בולגריה.

== קישורים חיצוניים ==
* [https://copernix.io/#?where=-57.59673101062014,-63.6361491148566,14&?query=&?map_type=hybrid מעבר אריפלרי.] תמונת לוויין קופרניקס

אריפלרי
אריפלרי
אריפלרי
מגדל השעון לזכר הנסיך אלברט

מגדל השעון לזכר הנסיך אלברט (המכונה יותר שעון אלברט) הוא מגדל שעון הממוקם בכיכר המלכה בבלפסט, שבצפון אירלנד. בנייתו הושלמה ב-1869.

== היסטוריה ==
ב-1865 זכה בתחרות לעיצוב אנדרטה לזכר בעלה המנוח של המלכה ויקטוריה, הנסיך אלברט. המבנה תוכהן על ידי ויליאם ג'וזף באר . במקור, באר אינו זכה בתחרות והיה במקום השני אך בעקבות סערה ציבורית הפרס הוענק לבאר. עלות הקמת מגדל השעון הוערכה באותם ימים בכ-2500 לירות שטרלינג (בעקבות חישובי אינפלציה, סכום זה מוערך בכ-196,000 לירות שטרלינג)<ref>Foy, Marie. Albert clock calls time on upgrade Belfast Telegraph 29 May 2002</ref>.

המגדל נבנה במשך 4 שנים ונחנך ב-1869. המגדל נבנה על בסיס שילוב של אדריכלות גותית צרפתית ואדריכלות גותית איטלקית. על הקיר המערבי של המגדל נבנה פסל של הנסיך אלברט עם גלימה של מסדר הבירית. כמו כן, פעמון במשקל שני טון שוכן במגדל<ref></ref><ref name="PL"></ref>.

כתוצאה מהבנייה על כלונסאות עץ על אדמה ביצתית ומחוזרת סביב נהר פארסט, ראש המגדל נוטה ארבעה מטרים מהניצב. בשל תנועה זו, חלק מעבודות נוי שנבנו במגדל הוסרו ב-1924.

השעון ניזוק בפיצוץ שארגנו אנשי הצבא האירי הרפובליקני ב-6 בינואר 1992.

השעון שופץ במסגרת פרויקט שיקום בעלות של מילוני פאונד ב-2002, במסגרת העבודות חוזקו יסודות העץ של המגדל, הוחלפו הגילופים שנרקבו והמגדל עבר ניקוי יסודי.

==קישורים חיצוניים==

== הערות שוליים ==

קטגוריה:בלפסט: מבנים
קטגוריה:מגדלי שעון
קטגוריה:הנסיך אלברט
סכר ג'ון סי. בויל

סכר ג'ון סי. בויל (באנגלית: John C. Boyle Dam) הוא סכר הידרואלקטרי במחוז קלאמת בדרום מדינת אורגון בארצות הברית. הוא סוכר את הנהר קלאמת בחלקו העליון, מדרום (במורד הזרם) ליישוב קנו, וכ-20 קילומטרים צפונית לגבול קליפורניה. במקור הסכר נבנה בשם "ביג בנד" (Big Bend, "העיקול הגדול"). שמם של מתחם הסכר ותחנת הכוח שונה כדי לכבד את ג'ון סי. בויל (1899–1979), סגן הנשיא, המנהל כללי והמהנדס הראשי הוותיק של "חברת החשמל של קליפורניה ואורגון" (California Oregon Power Company, בראשי תיבות COPCO), חברת חשמל בבעלות פרטית ששירתה את דרום אורגון וחלקים מצפון קליפורניה, ונרכשה אחר כך על ידי חברת החשמל הפסיפית. בויל היה אחראי על התכנון של כמעט כל .

סכר ההטיה בויל כולל מספר קטעים (סכר סוללה, סכר כבידה מבטון, צינורות כניסה ומברץ) המתחברים ליצירת ראש סכר באורך כולל של 217 מטרים בגובה של 21 מטרים. החלק של מברץ הבטון מכיל שלושה שערים ויוצר את . האתר כולל גם מסכי דגים, סולם דגים ומבנים נלווים.

הסכר מייצר חשמל בזמני שיא הצריכה, כלומר לפעמים הוא מייצר חשמל ומחזיר מים לנהר; בפעמים אחרות רק כמות קטנה של מים מוחזרת לנהר. זה גורם לאפקט "טבעת האמבטיה" במורד הזרם מהטורבינות של תחנת הכוח.
==פירוק עתידי==
סכר ג'ון סי. בויל הוא אחד מארבעה סכרים בנהר קלאמת שיפורקו במסגרת חוק השיקום הכלכלי של הקלאמת (Klamath Economic Restoration Act). החל מפברואר 2016, מדינות אורגון וקליפורניה, בעלי הסכרים, הרגולטורים הפדרליים וגורמים נוספים הגיעו להסכמה לפרק את כל ארבעת הסכרים עד שנת 2020, כפוף לאישור (FERC). החל מאוקטובר 2020, המשא ומתן נתקע. ב-26 באוגוסט 2022 פרסם ה-FERC את ההצהרה הסופית על ההשפעה הסביבתית (Environmental Impact Statement, בראשי תיבות EIS) על פירוק הסכר שבה אישר את פירוק הסכרים. הסכר צפוי להיות מפורק מתישהו ב-2023 או 2024.

ההחלטה היא הצלחה של התנועה לפירוק הסכרים על הנהר קלאמת (Un-Dam the Klamath) הפועלת כבר 20 שנה. התנועה טוענת שיש להסיר את הסכרים מכיוון שהם יוצרים פריחת אצות רעילה, מקטינים מאוד את כמות דגי האלתית בנהר, גורמים למחלות בדגים, מאיימים על אורח החיים של השבטים הילידים, מגבירים את הסיכונים הבריאותיים של בני השבטים ופוגעים בתעשיית הדיג בחוף המערבי. שבעה מיני דגים מאוימים על ידי הסכרים. נטען גם שהסרת הסכרים מועילה כלכלית.

==קישורים חיצוניים==

==הערות שוליים==

ג'ון סי. בויל
קטגוריה:אורגון: מבנים
קטגוריה:ארצות הברית: מבני אספקת מים
קטגוריה:ארצות הברית: תחנות כוח הידרואלקטריות
ג'ודי ארינגטון

ג'ודי קוּק ארינגטון (באנגלית: Jodey Cook Arrington; נולד ב-9 במרץ 1972) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-19 של מדינת טקסס, מאז 2017. מחוז הקונגרס אותו הוא מייצג חולש על שטח רב במערב טקסס, ומרכזו בערים לאבק ואבילין. ארינגטון חבר המפלגה הרפובליקנית.

== ביוגרפיה ==
ארינגטון, בנם של ג'ין ובטי ארינגטון, נולד וגדל בפליינוויו (Plainview) שבצפון טקסס. בתיכון היה ארינגטון היה ספורטאי רב-תחומי וטניסאי בעל דירוג מדינתי. לאחר שסיים את לימודיו התיכוניים בתיכון פליינוויו, החל ארינגטון את לימודיו באוניברסיטת טקסס טק, שם השלים את לימודיו הגבוהים עם תואר ראשון במדע המדינה. בשנת 1997 קיבל תואר שני במנהל ציבורי. ב-2004 הוסיף לקבל תעודת גמר בלימודי ניהול עסקי בין-לאומי מבית הספר לעסקים ע"ש מקדאנה שבאוניברסיטת ג'ורג'טאון.

לאחר ניצחונו של מושל טקסס ג'ורג' ווקר בוש בבחירות לנשיאות בשנת 2000, התבקש ארינגטון להצטרף לסגל הבית הלבן כעוזר מיוחד לנשיא וכמנהל-שותף של הסגל הנשיאותי, שם כיהן תחת קליי ג'ונסון. בשנה העוקבת תדרך ארינגטון את נשיא ארצות הברית בתחומים שונים ושטח בפניו המלצות, ועבד לא פעם עם סגן נשיא ארצות הברית דיק צ'ייני ועם ראש סגל הבית הלבן אנדרו קארד. במהלך כהונתו במשרד הסגל הנשיאותי ניהל אריגנטון צוות לאיתור מנהלים שסייע למשרד למלא יותר מ-5,000 משרות בדרגים ביצועיים.

בסוף דצמבר 2001, בגיל 28, הפך ארינגטון לאחד מראשי הסגל הצעירים ביותר בהיסטוריה של התאגיד הפדרלי לביטוח פיקדונות, שם כיהן תחת מנהלה ה-18 של התאגיד, דונלד פאוול . כראש הסגל של פאוול, הוא ניהל את משרדי היו"ר ופיקח עליהם, עסק פיתוח מדיניות ועניינים ציבוריים, ואת כולם ארגן מחדש לשם הגברת היעילות. בשנת 2002 החל לעמוד בראש ועדת הערעורים של מועצת התאגיד ומילא את מקומו של פאוול בוועדת הביקורת של הארגון.

בשנת 2005, בעקבות תגובת FEMA להוריקן קתרינה, הנשיא בוש ייסד בצו נשיאותי את "משרד המתאם הפדרלי לשיקום חוף המפרץ". בוש מינה את דונלד פאוול למתאם הפדרלי, אשר בתורו מינה את ארינגטון לסגנו ולמנהל התפעול הראשי. בתפקיד זה עבד ארינגטון לצד מושלי המדינות שנפגעו מההוריקן, כמו גם עם אנשי צבא, רשויות מקומיות וארגוני צדקה. פאוול וארינגטון היו אחראים לפיתוח וביצוע מאמצי ההתאוששות שקידמה הממשלה הפדרלית של ארצות הברית, כמו גם לתיאום עם גורמים מקומיים, מדינתיים ופדרליים. בסוף שנתו הראשונה של ארינגטון בחוף המפרץ, הוא סייע לפאוול ברכש ויישום של חלק גדול מ-120 מיליארד הדולרים שהושקעו בתשתיות וסיוע הומניטרי.

לאחר שירותו הציבורי ברשות המבצעת האמריקאית, עבר ארינגטון לרשות המחוקקת. תחילה ניסה להתמודד בבחירות 2014 לסנאט של טקסס במחוז הבחירה ה-28, אך הפסיד לעמיתו הרפובליקני צ'ארלס פרי. עם פרישתו של חבר הקונגרס רנדי נוגבאוור לקראת בחירות 2016, הכריז ארינגטון על התמודדותו לבית הנבחרים של ארצות הברית במחוז הקונגרס ה-19 של טקסס. לאחר שנבחר למועמד המפלגה הרפובליקנית בסיבוב שני, ארינגטון ניצח את יריביו מהמפלגה הליברטריאנית והמפלגה הירוקה בבחירות הכלליות ונבחר לבית הנבחרים. הושבע לתפקידו בראשית ינואר 2017.

== קישורים חיצוניים ==

* 

* 

==הערות שוליים==

קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מטקסס
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:בוגרי אוניברסיטת טקסס טק
קטגוריה:אמריקאים שנולדו ב-1972
ניקו ויליאמס

ניקולאס "ניקו" ויליאמס ארתואר (בספרדית: Nicholas "Nico" Williams Arthuer; נולד ב-12 ביולי 2002 בפמפלונה שבספרד) הוא כדורגלן ספרדי ממוצא גנאי המשחק בעמדת קשר הכנף בקבוצת אתלטיק בילבאו מלה ליגה ובנבחרת ספרד.

== ביוגרפיה ==
ויליאמס נולד בפמפלונה בחבל הבאסקים שבספרד להורים גנאים מבקשי מקלט ממלחמת האזרחים הליברית הראשונה. אחיו הגדול הוא כדורגלן אתלטיק בילבאו ונבחרת גאנה, איניאקי ויליאמס.

== קריירת מועדונים ==
ויליאמס גדל במחלקות הנוער של אוססונה ואתלטיק בילבאו. ב-28 באפריל 2021 ערך את הופעת הבכורה שלו בקבוצה הראשונה של אתלטיק בילבאו, כשנכנס כמחליף בדקה ה-62 בתיקו 2-2 נגד ריאל ואיאדוליד במסגרת המחזור ה-33 בלה ליגה לעונת 2020/21. הוא ערך שתי הופעות ליגה בעונה זו, והוסיף 34 הופעות ליגה בעונת 2021/22. ב-11 בספטמבר 2022 הבקיע את שער הבכורה שלו בלה ליגה, בניצחון 1–4 על אלצ'ה במסגרת המחזור החמישי לעונת 2022/23. ב-24 בינואר 2024 הדיח את ברצלונה מגביע המלך בניצחון 4-2 כשרשם גול ובישול, כחודש לאחר מכן ב-29 בפברואר הבקיע מול אתלטיקו מדריד בגביע המלך בניצחון 3-0, ב-6 באפריל אתלטיק בילבאו זכו בגביע המלך ובכך ניקו וויליאמס זכה בתואר הראשון בקריירה שלו.

== קריירה בינלאומית ==
ב-24 בספטמבר 2022 ערך ויליאמס את הופעת הבכורה שלו בנבחרת ספרד, בהפסד 1–2 לנבחרת שווייץ במסגרת ליגת האומות 2022/23.

נכלל בסגל נבחרת ספרד לטורניר מונדיאל 2022.

ב-17 בנובמבר 2022 הבקיע ויליאמס את שער הבכורה שלו בנבחרת, בניצחון 1–3 על נבחרת ירדן במשחק ידידות לקראת מונדיאל 2022.

ב-20 ביוני 2024 שיחק ויליאמס מול נבחרת איטליה בשלב הבתים של יורו 2024 וזכה בשחקן המשחק. ב-30 ביוני, במשחק שמינית הגמר היורו וויליאמס הבקיע והוסיף בישול בניצחון 4-1 על גאורגיה. ב-14 ביולי 2024, במשחק הגמר, בו ניצחה ספרד את אנגליה 1-2, הבקיע את השער הראשון לזכות ספרד.

== תארים ==
;אתלטיק בילבאו
* גביע המלך הספרדי: 2023/24

;נבחרת ספרד
* אליפות אירופה בכדורגל: 2024

;אישיים
* שער החודש בלה ליגה: אוגוסט 2023 (יחד עם גורקה גורוזטה), דצמבר 2023 (יחד עם אינייגו לקואה)
* נבחרת הטורניר של היורו: 2024

== קישורים חיצוניים ==

* [https://www.ynet.co.il/sport/euro2024/article/bytezynwr?tbref=hp בן המהגרים מגאנה, שגדל כבאסקי - ורוצה להביא לספרד גביע]

== הערות שוליים ==

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני אתלטיק בילבאו
קטגוריה:כדורגלני נבחרת ספרד
קטגוריה:כדורגלני יורו 2024
קטגוריה:כדורגלני מונדיאל 2022
קטגוריה:ספרדים שנולדו ב-2002
יוסוף פופאנה

יוסוף פופאנה (בצרפתית: Youssouf Fofana; נולד ב-10 בינואר 1999 בפריז שבצרפת) הוא כדורגלן צרפתי המשחק בעמדת הקשר בקבוצת מילאן מליגת העל האיטלקית ובנבחרת צרפת.

== קריירת מועדונים ==
פופאנה גדל במחלקות הנוער של אספרנסה פריז, רד סטאר, דראנסי ושטרסבורג. בשנת 2017 החל לשחק בקבוצת המילואים של שטרסבורג. ב-24 באוגוסט 2018 הוא ערך את הופעת הבכורה שלו בקבוצה הראשונה של המועדון, בהפסד 0–2 לאולימפיק ליון במסגרת המחזור השלישי בליגת העל הצרפתית לעונת 2018/2019. בסך הכל ערך 30 הופעות ליגה במדי המועדון, בהן הבקיע שלושה שערים. בנוסף, זכה עם המועדון בגביע הליגה הצרפתית.

ב-29 בינואר 2020 חתם פופאנה במונקו מליגת העל הצרפתית. ב-1 בפברואר ערך את הופעת הבכורה שלו במועדון, בהפסד 1–3 לנים במסגרת המחזור ה-22 בליגה לעונת 2019/2020.

ב-17 באוגוסט 2024 חתם פופאנה במילאן לארבע שנים.

== קריירה בינלאומית ==
ב-22 בספטמבר 2022 ערך פופאנה את הופעת הבכורה שלו בנבחרת צרפת, בניצחון 2-0 על נבחרת אוסטריה במסגרת ליגת האומות 2022/2023.

נכלל בסגל נבחרת צרפת בטורניר מונדיאל 2022.

נכלל בסגל נבחרת צרפת לטורניר יורו 2024.

== תארים ==
;שטרסבורג
* גביע הליגה הצרפתית (1): 2018/2019

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:פריז: כדורגלנים
קטגוריה:כדורגלני שטרסבורג
קטגוריה:כדורגלני מונקו
קטגוריה:כדורגלני מילאן
קטגוריה:כדורגלני נבחרת צרפת
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:צרפתים שנולדו ב-1999
מלאכית הצער

פסל מלאכית הצער המקורי ב[[רומא]]
אנדרטת הנרי לאת׳רופ]]
וריאציה של מלאכית הצער עם שיער ארוך וגולש
מלאכית הצער (באנגלית: Angel of Grief) או מלאכית בוכה (Weeping Angel) היא פסל משנת 1894 מאת האמן האמריקאי ויליאם ווטמור סטורי, שנוצר מעל קברה של אשתו, אמלין סטורי, בבית הקברות הפרוטסטנטי ברומא.<ref name=":0"></ref> הכותרת המלאה שהעניק ויליאם לפסל הייתה מלאכית הצער בוכה על מזבח החיים המפורק (The Angel of Grief Weeping Over the Dismantled Altar of Life).<ref></ref> בניגוד למצבות אופייניות יותר הכוללות דמויות מלאכים, מלאכית הצער היא דמות אשר "משליכה עצמה עם כנפיים שמוטות ופנים נסתרות מעל מזבח ההלוויה".<ref name=":0" /> מלאכית הצער היא דמות מלאך נשית המייצגת אבל, צער, עצבות, געגועים לנפטר, יגון, ייאוש ודיכאון.<ref></ref>

שנה לאחר מכן, ב-1895, נפטר סטורי, ונקבר עם אשתו, תחת הפסל של מלאכית הצער, אשר יצר בעצמו.<ref name=":0" /> יצירת הפסל תועדה בגיליון מ-1896 של מגזין קוסמופוליטן: לפי הדיווח הזה, מותה של אשתו הרס את סטורי עד כדי כך שהוא איבד עניין בפיסול, אך קיבל השראה ליצירת האנדרטה מילדיו, שהמליצו עליה כאמצעי להנצחתה של אשתו אמלין.<ref></ref>

המונח משמש לתיאור מצבות רבות ברחבי העולם שנוצרו בסגנון של מלאכית הצער. ההעתק הבולט ביותר של פסל מלאכית הצער הוא ככל הנראה אנדרטת הנרי לאת׳רופ, אשר נבנתה בשנת 1901.<ref>[http://www.customstonecarving.com/stone%20restoration/Angel%20of%20Grief%20.pdf Stanford University’s Angel of Grief]</ref><ref></ref> בעיתון הגרדיאן, מלאכית הצער כונתה "אחת הדמויות המועתקות ביותר בעולם".<ref></ref>

== ראו גם ==
* מצבה
* פיסול
* בית קברות
* אבל
* צער
* מלאך

==קישורים חיצוניים==

==הערות שוליים==

קטגוריה:מבני קבורה
קטגוריה:רומא: מבנים
רנדאל קולו מואני

רנדאל קולו מואני (בצרפתית: Randal Kolo Muani; נולד ב-5 בדצמבר 1998 בבונדי שבצרפת) הוא כדורגלן צרפתי המשחק בעמדת החלוץ בקבוצת פריז סן ז'רמן מהליגת העל הצרפתית ובנבחרת צרפת.

== קריירת מועדונים ==
קולו מואני גדל במחלקות הנוער של וילפינט FC, טרמבלה FC, טורסי ונאנט. בשנת 2016 החל לשחק בקבוצת המילואים של נאנט. ב-30 בנובמבר 2018 ערך את הופעת הבכורה שלו בקבוצה הראשונה של המועדון, בהפסד 0–3 לסנט אטיין במסגרת המחזור ה-15 בליגת העל הצרפתית לעונת 2018/19.

ב-22 באוגוסט 2019 הושאל קולו מואני למשך עונה אחת לבולון מהליגה הצרפתית השלישית. הוא ערך 14 הופעות ליגה במהלך תקופת ההשאלה, בהן הבקיע שלושה שערים.

לקראת עונת 2020/21 חזר קולו מואני לנאנט. ב-18 באוקטובר 2020 הבקיע את שער הבכורה שלו במועדון, בניצחון 1–3 על ברסט במסגרת המחזור השביעי בליגה. בסך הכל ערך קולו מואני 79 הופעות ליגה במדי המועדון, בהן הבקיע 21 שערים.

ב-4 במרץ 2022, לקראת תום חוזהו בנאנט, חתם קולו מואני על חוזה לחמש עונות באיינטרכט פרנקפורט מהבונדסליגה החל מעונת 2022/23. ב-1 באוגוסט ערך את הופעת הבכורה שלו במועדון, בניצחון 0–4 על פ.צ. מגדבורג במסגרת הסיבוב הראשון של הגביע הגרמני. ב-5 באוגוסט ערך את הופעת הבכורה שלו בליגה, בהפסד 1–6 לבאיירן מינכן במסגרת המחזור הראשון לעונת 2022/23. במשחק זה הבקיע את שער הבכורה שלו במועדון. ב-7 בספטמבר ערך את הופעת הבכורה שלו בליגת האלופות, בהפסד 0–3 לספורטינג ליסבון במסגרת שלב הבתים לעונת 2022/23. ב-1 בנובמבר קולו מואני כבש את שער הניצחון מול אותה ספורטינג ליסבון במחזור האחרון של ליגת האלופות, דבר אשר סייע לקבוצתו להעפיל לשמינית הגמר.

ב-1 בספטמבר 2023 חתם רשמית קולו מואני לחמש שנים בפריז סן-ז'רמן תמורת סכום העברה של כ-75 מיליון אירו, לא כולל בונוסים (90 מיליון סה"כ).

ב-24 בספטמבר 2023 הבקיע את שערו הבכורה במדי פ.ס.ז' בליג 1 מול קבוצת אולימפיק מרסיי.

== קריירה בינלאומית ==
קולו מואני היה חלק מסגל נבחרת צרפת בטורניר הכדורגל באולימפיאדת טוקיו בשנת 2021, וערך שלוש הופעות בטורניר.

ב-22 בספטמבר 2022 ערך קולו מואני את הופעת הבכורה שלו בנבחרת צרפת, בניצחון 2-0 על נבחרת אוסטריה במסגרת ליגת האומות 2022/2023.

נכלל בסגל נבחרת צרפת לטורניר מונדיאל 2022 לאחר פציעתו של כריסטופר אנקונקו. ב-14 בדצמבר 2022 הבקיע את שער הבכורה שלו בנבחרת, בניצחון 2-0 על נבחרת מרוקו במסגרת שלב חצי הגמר של הטורניר, 44 שניות לאחר שנכנס כמחליף.

נכלל בסגל נבחרת צרפת לטורניר יורו 2024. 

קולו מאני כבש את הגול השדה היחיד של צרפת בדקה 8 במשחק נגד ספרד בחצי הגמר יורו 2024, למרות הגול צרפת הודחה.<ref></ref>

== תארים ==
;נאנט
* הגביע הצרפתי: 2021/22

;פריז סן ז'רמן
* הסופר קאפ הצרפתי: 2023
* ליג 1: 2023/24
* הגביע הצרפתי: 2023/24

;אישיים
* נבחרת העונה בבונדסליגה: 2022/23
* מלך השערים בגביע הגרמני: 2022/23 (6 שערים)

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:כדורגלני נאנט
קטגוריה:כדורגלני בולון
קטגוריה:כדורגלני איינטרכט פרנקפורט
קטגוריה:כדורגלני פריז סן-ז'רמן
קטגוריה:ספורטאים צרפתים בגרמניה
קטגוריה:כדורגלנים צרפתים באולימפיאדת טוקיו (2020)
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:צרפתים שנולדו ב-1998